ปส.ปิดขบวนแห่นาคล็อก แม่แฝดทมิฬค้ายา
เอเย่นต์ใหญ่ในภาคกลาง ร่วมเครือข่ายกำลังจะบวช หลังคนน้องตาย-ผู้พี่หนี,ตำรวจ บช.ปส.พร้อมชุดสยบไพรี เปิดปฏิบัติการรูดม่านแก๊งแฝดทมิฬ คิสเนอร์ ขบวนการค้ายาเสพติดรายใหญ่ ใน 3 จังหวัดภาคกลาง กระจายกำลังปิดหัว-ท้ายขบวนแห่นาค รวบตัว 2 ผู้ต้องหามือ,ฟอกเงิน,ของแก๊ง 1 ในนั้นเป็นแม่ของหัวหน้าแก๊ง ก่อนนำเข้ามาสอบสวนด่วนที่ กทม. แฉแพแตกหลังปฏิบัติการครั้งก่อน หัวหน้าแก๊งแฝดผู้พี่หนีไปประเทศเพื่อนบ้าน ส่วนแฝดผู้น้องโดนยิงตาย ถือเป็นการปิดฉากแก๊งนี้โดยปริยาย,ตำรวจ บช.ปส.รวบผู้ต้องหาแก๊งค้ายาคาขบวนแห่นาค เปิดเผยเมื่อเวลา 08.00 น. วันที่ 25 ส.ค. พล.ต.ท.สมหมาย กองวิสัยสุข ผบช.ปส. พล.ต.ต.ทนัย อภิชาติเสนีย์ รอง ผบช.ปส. พล.ต.ต.ยิ่งยศ เทพจำนงค์ ผบก.ปส.2 บช.ปส. พ.ต.อ. สุภรณ์ หิรัญเวชบูรณ์ ผกก.1 บก.ปส.2 บช.ปส. พ.ต.อ.สหัส ใจเย็น ผกก.ปพ.บช.ปส. (สยบไพรี) นำกำลังตำรวจ กก.1 บก.ปส.2 บช.ปส. พร้อมชุดสยบไพรี ร่วมกันจับกุมตัวนางสมคิด อยู่เลิศ อายุ 50 ปี ผู้ต้องหาตามหมายจับศาลจังหวัดสระบุรี ที่ 298/61 ลงวันที่ 22 ส.ค.61 นายวัฒนา ทองโฉม อายุ 29 ปี ผู้ต้องหาตามหมายจับศาลจังหวัดสระบุรี ที่ 302/61 ลงวันที่ 22 ส.ค.61 ความผิดฐานร่วมกันฟอกเงินและสมคบกันกระทำความผิดฐานฟอกเงินฯ สามารถจับกุมตัวทั้งคู่ได้ที่บริเวณทางเข้าวัดสร่างโศก ถนนอดิเรกสาร 2 ต.สร่างโศก อ.บ้านหมอ จ.สระบุรี ขณะนายวัฒนาสวมชุดนาคขึ้นรถขบวนแห่เพื่อไปอุปสมบท,การจับกุมครั้งนี้เป็นปฏิบัติการต่อเนื่องจากระหว่างวันที่ 1-14 มิ.ย. หลังตำรวจ บช.ปส.เปิดปฏิบัติการชัยยะสยบไพรี 61/6 กวาดล้างเครือข่ายผลไม้พิษ แก๊งแฝดทมิฬ คิสเนอร์ มีเป้าหมายสำคัญคือนายชัยวุฒิ ธารีรักษ์ หรือแม็ก คิสเนอร์ อายุ 26 ปี และนายศราวุฒิ หรือศุภชัย ธารีรักษ์ หรือมิก คิสเนอร์ อายุ 26 ปี พี่น้องฝาแฝดและเป็นหัวหน้าแก๊ง คิสเนอร์ ขบวนการค้ายาเสพติดรายใหญ่ใน อ.บ้านหมอ จ.สระบุรี รวมทั้งใน จ.ลพบุรี และ จ.พระนครศรีอยุธยา จนมีฐานะร่ำรวย แต่อ้างว่าทรัพย์สินได้มานั้นมาจากการขายรถยนต์มือสอง คิสเนอร์ คาร์เซ็นเตอร์ ต่อมาวันที่ 11 มิ.ย. ระหว่างปฏิบัติการ นายศราวุฒิ แฝดผู้น้อง ถูกคนร้ายยิงเสียชีวิตในเขตพื้นที่ อ.เมืองลพบุรี ทำให้นายชัยวุฒิ แฝดผู้พี่ ไหวตัวหลบหนีไปอยู่ที่ประเทศเพื่อนบ้าน จากการสืบสวนขยายผลของปฏิบัติการครั้งนี้ พบหลักฐานนางสมคิด อยู่เลิศ มารดาของนายชัยวุฒิและนายศราวุฒิ สองพี่น้อง หัวหน้าแก๊งแฝดทมิฬ และนายวัฒนา ทองโฉม มีส่วนเกี่ยวข้องกับเส้นทางการเงินของกลุ่มค้ายาเสพติดกลุ่มนี้ มีหน้าที่รับโอนเงินและนำเงินที่ได้ไปฟอกเงินซื้อสิ่งของต่างๆ รวมทั้งอสังหาริมทรัพย์จำนวนมาก เจ้าหน้าที่จึงรวบรวมพยานหลักฐานต่างๆ ก่อนเปิดปฏิบัติการจับกุมครั้งนี้,มีรายงานว่า ก่อนเข้าจับกุมชุดปฏิบัติการทั้งหมดแบ่งกำลังเป็น 3 ชุด ประกอบด้วย ชุดแรกเป็นชุดเข้าชาร์จควบคุมตัวผู้ต้องหา ชุดที่สองชุดสยบไพรี พร้อมอาวุธครบมือคุมพื้นที่รอบนอก ป้องกันการต่อสู้ขัดขวางระหว่างจับกุม ชุดสุดท้ายเป็นชุดกำลังเสริมชุดใหญ่หากเกิดเหตุฉุกเฉิน เจ้าหน้าที่ทั้งหมดกระจายกำลังซุ่มรอเวลา กระทั่งขบวนแห่นาคผ่านมาถึงจุดนัดหมายใกล้ปากทางเข้าวัด เมื่อได้รับสัญญาณทั้งหมดจึงเปิดปฏิบัติการ ปิดหัว-ท้ายขบวน เข้าประชิดจับกุมเป้าหมาย ใช้เวลานานประมาณ 5 นาที ก่อนคุมตัวทั้งคู่เดินทางเข้า กทม. มาสอบสวนที่ บก.ปส.2 บช.ปส.,จากการสอบสวนนางสมคิด เบื้องต้นยังให้การปฏิเสธว่า ไม่มีส่วนเกี่ยวข้องกับการค้ายาเสพติด ประกอบอาชีพรับจ้างทั่วไปได้เงินวันละ 300 บาท และไม่รู้ว่านายชัยวุฒิ ธารีรักษ์ ลูกชายฝาแฝดผู้พี่หลบหนีอยู่ที่ใด ขณะที่นายวัฒนา ผู้ต้องหาอีกคนอยู่ระหว่างเตรียมเข้าอุปสมบทนั้น หลังสอบสวนเบื้องต้นเสร็จ มีพนักงานสอบสวนของ สภ.พระพุทธบาท จ.สระบุรี มาอายัดตัวไปดำเนินคดีในข้อหาค้ายาเสพติด ตามหมายจับที่ออกไปก่อนหน้านี้
ตำรวจ บช.ปส.พร้อมชุดสยบไพรี เปิดปฏิบัติการรูดม่านแก๊งแฝดทมิฬ คิสเนอร์ ขบวนการค้ายาเสพติดรายใหญ่  
แห่นาค,ฟอกเงิน,ขบวนการค้ายาเสพติด,สระบุรี,ข่าวหน้า1,ข่าวทั่วไป